LEO Pharma

LEO Pharma A/S er en dansk medicinalvirksomhed ejet af LEO Fondet og Nordic Capital. Virksomheden har ca. 5.700 ansatte. De cirka 2.000 er i Danmark. Virksomheden har produktion i Danmark (Ballerup og Esbjerg), Vernouillet i Frankrig, Irland (Dublin og Cork) og Segrate i Italien. LEO Pharma er blandt de største danske medicinalvirksomheder efter Novo Nordisk og Lundbeck. Den blev grundlagt 1908 som Løvens kemiske Fabrik af farmaceuterne August Kongsted og Anton Antons.

Historie 
 1908: Løvens kemiske Fabrik (i dag LEO Pharma) grundlægges af August Kongsted og Anton Antons.
 1912: Hovedpinetabletten Albyl lanceres.
 1917: Digisolvin bliver Danmarks første eksport-lægemiddel.
 1923: Kongsted støtter August Krogh og H. C. Hagedorn og muliggør dansk insulin-produktion.
 1939: August Kongsted dør, og svigersønnen Knud Abildgaard overtager virksomheden.
 1940: Heparin LEO (blodfortyndende medicin) lanceres.
 1945: Det første penicillin-produkt lanceres uden for USA og Storbritannien.
 1962: Fucidin mod stafylokokinfektioner kommer på markedet.
 1986: Gertrud og Knud Abildgaard dør, og LEO Fondet overtager ejerskabet af LEO Pharma.

Produktområder 
Virksomheden udvikler, producerer og markedsfører lægemidler til behandling af dermatologiske lidelser samt forebyggelse og behandling af blodpropper.

Dermatologi:
 Psoriasis
 Hudinfektioner
 Eksem
 Aktinisk keratoser

Trombose:
 Veneblodpropper

LEO Innovation Lab driver innovationsprojekter.
På baggrund af innovationsaktiviteterne blev blev datterselskabet Omhu A/S etableret i 2020. Datterselskabet udvikler digitale løsninger inden for dermatologi, blandt andet apps.

Direktion 

 1920-1954: H.A. Rømeling, adm. direktør
 1954-1969: Cecil Treschow, adm. direktør
 1969-1988: Erling Juhl Nielsen, adm. direktør
 1988-1994: Helmuth Nielsen, adm. direktør
 1995-2006: Ernst Lunding, adm. direktør
 2007-2019: Gitte Aabo, adm. direktør
 2019 – 2022: Catherine Thérése Jeanne Mazzacco
 2022- nu: Christophe Bourdon

Bestikkelsessagen 
LEO Pharma var i forbindelse med sagen Olie-for-mad programmet, der kom frem i 2005, anklaget for bestikkelse og korruption. Anklagen lød, at LEO have handlet uden om FN-systemet under den første golfkrig ved at bestikke ansatte i nødhjælpsprogrammet og dermed hjælpe Saddam Hussein. LEO Pharma indgik hurtigt forlig med bagmandspolitiet og betalte 8,5 millioner. 
Den nye adm. direktør strammede hurtigt op mod korruption både i udlandet og internt. Det kan gå ud over medarbejdernes fleksibilitet og medføre forsinkelser i produktionen. I Berlingske Business den 6. juni 2015 udtaler Gitte Aabo sig om sit personlige ansvar, og at LEO er klar til et par år med mindre indtjening, som er en mulig følge af hendes indgreb i de ansattes forhold.

Litteratur 
 Løvens Kemiske Fabrik 75 år 1908-1983: Udgivet i anledning af 75 års jubilæet 27. november 1983, 1983.
 Preben Schrøder, Hanne Kirkegaard & Dag Holmstad, LEO Pharma 1908-2008, LEO Pharma, 2008. .
 Hans-Otto Loldrup (2014): Dansk Medicin, Historien om de danske medicinfabrikker, Loldrups Forlag,

Eksterne kilder/henvisninger 

Lægemiddelvirksomheder i Danmark
Danske virksomheder etableret i 1908
Virksomheder i Ballerup
Brønshøj-Husum